Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 694

2. A GLP felügyelőnek a következőket kell ellenőriznie: 2.1. a vizsgálóhely minden részlegében közvetlenül hozzáférhetők-e a szabványműveleti előírásnak vonatkozó, hiteles példányai; 2.2. kidolgozták-e ezen előírások felülvizsgálatának és korszerűsítésének módszereit; 2.3. az előírások módosításait ellátták-e a módosító személy aláírásával, és feltüntették-e a változtatás dátumát; 2.4. hosszú időre visszamenőleg archiválják-e a korábban használatos szabványműveleti előírásokat; 2.5. dolgoztak-e ki szabványműveleti előírásokat különösen az alábbi tevékenységekre: 2.5.1. kísérleti és összehasonlító-anyagok átvétele, azonosítása, tisztaságának, összetételének és stabilitásának meghatározása, jelölése, kezelése, mintavételezése, felhasználása és eltartása, 2.5.2. a mérőeszközök és környezetvédelmi berendezések karbantartása, tisztítása és hitelesítése, 2.5.3. a reagensek és adagolható gyógyszerformák előállítása, 2.5.4. nyilvántartások vezetése, jelentések készítése, feljegyzések és jelentések tárolása, illetve visszakeresése, 2.5.5. a vizsgálati rendszerek elhelyezésére szánt helyiségek előkészítése és környezetvédelmi óvórendszabályok alkalmazása, 2.5.6. vizsgálati rendszerek átvétele, szállítása, elhelyezése, leírása, azonosítása és ápolása, 1999/70. szám 2.5.7. vizsgálati rendszerek kezelése a vizsgálatok elkezdése előtt, közben és befejezését követően, 2.5.8. kísérleti rendszerek megsemmisítése, 2.5.9. kártevők elleni védekezés, és tisztítószerek használata, 2.5.10. minőségbiztosítási eljárások. XII. A vizsgálatok kivitelezése

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes